id en en en en id en en fr ms ca id en en en id en en fr ms ca id sw id id id ms ms id id ms id id ms id ms id ms ms id ms id id id id id id id ms ms ms id id eu id id ms id id id ms ms ms id id id id ms id id id id id id id ms id ms id ms id id id ms jv id id ms ms id ms id id id ms en en en de en en nl en en en id id en id it id it id pt en ms id en en en fa en en en en en en es en en ms en fr en en en en en id en en
Nuga: Manisan Itqan Semanis Persaudaraan – Saifulislam.Com
Monday , September 5 2022
“Hasrizal, oh Hasrizal. Cepatnya masa berlalu” kata Hamzah.
“Benar. Anas pun sudah jadi anak muda sekarang ini” saya membalas.
Hamzah adalah abang kami semua. Semasa di zaman Ilahiyat Marmara, Hamzah adalah yang paling senior. Beliau dahulunya belajar bukan di bidang agama. Namun kesedaran Islam membawa beliau ke Fakulti Ilahiyat, walaupun usianya lebih daripada yang lain.
“Panggil saya Hamzah, bukan lagi Şenol” arah beliau, lebih sedekad lalu.
Hamzah meninggalkan nama asalnya  Şenol kerana beliau tidak seronok dengan konotasi berkenaan.  Şen – ol adalah nama yang sangat Turki, bermaksud “bergembiralah!” Sebelum Hamzah, saya juga pernah ada seorang lagi sahabat berasal dari Bulgaria dengan nama yang sama. Hamzah telah secara rasmi menukar nama beliau.
Saya selalu membahasakan Hamzah sebagai Abu Anas.
Oleh kerana beliau yang paling senior, beliau juga pada zaman kami bujang trang tang tang, sudah berumahtangga. Maka anak sulung beliau, Anas Talha, adalah baby kami semua. Setiap kali kami berkumpul, Anas akan dikerumuni. Saya masih ingat, semasa kecil, Anas selalu dalam dukungan saya.
“Anas sudah jadi anak muda. Tidak lama lagi akan meninggalkan rumah untuk kehidupannya” kata Hamzah.
Anas sudah selesai persekolahan menengahnya. Beliau akan menyambung pengajian di bidang Sains Komputer di Universiti Boğaziçi. Dalam masa yang sama beliau akan tinggal di kawasan Fatih kerana mengambil pensijilan dalam pengajian Islam.
“Sijil itu tidak penting masa. Yang utama, saya mahu Anas duduk dalam kumpulan anak muda yang boleh membantu beliau beragama dengan baik. Zaman sekarang di Turki, tidak lagi seperti zaman kita dahulu. Suasana yang kondusif, ekonomi yang baik, menyebabkan kesedaran beragama mudah tergugat. Kamu pun sedar, kan Hasrizal?” cerita Hamzah.
“Boleh tak cakap Arab? Alo… saya ada di sini!” Fatih menyampuk.
Masalah lama kami berulang kembali. Apabila saya, Fatih dan Hamzah berkumpul, saya yang tidak fasih berbahasa Turki lebih selesa berbahasa Inggeris dengan Hamzah, manakala Fatih pula tidak tahu menahu bahasa berkenaan. Hamzah sendiri bertatih di dalam bahasa Arab tetapi lebih lancar berbahasa Inggeris.
“Oh, ingatkan sudah tidak mahu kawan dengan kami. Asyik melayan telefon sahaja” sindir Hamzah.
“Berniaga itu ibadah. Telefon ini wasilahnya” Fatih mempertahankan diri.
Allah maha Pengasih. Cepat sungguh masa berlalu. Kini kami semakin tua. Anak-anak mula meningkat remaja. Zaman Gaye Vakfı sudah menjadi sebahagian daripada lipatan sejarah.
“Bagaimana perniagaan ustaz?” saya bertanya.
“Alhamdulillah perniagaan berjalan dengan baik. Bidang yang saya sangat suka” jawab Hamzah.
“Kasih sayang mengalir di dalam semua makan di sini” saya mengusik.
Hamzah kini merupakan pemilik kepada sebuah restoran manisan dengan jenama Nuga. Restoran berkenaan bukan sekadar menjual, malah turut menghasilkan produk mereka sendiri. Ibu pejabat Nuga di Maltepe menjadi tumpuan ramai dan saya dapat merasakan penerimaan yang amat baik di kalangan penduduk tempatan.
“Hari itu, ustaz pergi ke Itali, kan?” saya bertanya.
“Benar. Saya dan Bayram pergi ke Itali dalam kembara kami meneliti resepi coklat. Dari Utara hingga ke Selatan, banyak juga idea yang kami perolehi. Termasuk tentang pembungkusan dan cara display produk berkenaan di kedai mereka” cerita Hamzah.
“Hasrizal, bukankah Malaysia juga terkenal dengan penghasilan koko?” tanya Fatih.
“Benar. Jika di Malaysia, setahu saya ia adalah tanaman komoditi ketiga selepas kelapa sawit dan getah. Dulu-dulu di kampung ayah saya di utara, pokok koko banyak tumbuh di keliling rumah. Kini, setahu saya antara negeri yang banyak koko ini ialah Johor dan Sarawak” saya berceloteh.
“Untuk pelan jangka panjang, mungkin boleh ditinjau prospek Malaysia” ujar Hamzah.
“Kita mesti ke Malaysia. Betul tak, Hasrizal?” usik Fatih.
“Betullah tu. Saya sudah entah berapa kali datang ke Turki. Kini, kalian sudah banyak wang. Bukan lagi pelajar sengkek macam dulu-dulu. Tentu sahaja datang ke Malaysia bukan suatu masalah” saya mengiyakan saranan Fatih.
“Benar. Wang tu ada, Alhamdulillah. Tapi kini sudah berkeluarga. Bukan mudah nak dapatkan kelulusan menteri!” kata Hamzah.
Win some, loose some, begitulah peraturan hidup di dunia ini.
“Hasrizal tak apa. Mujur dia ada Imam Birgivi!” Fatih mengusik saya.
Beliau maksudkan, mujurlah saya ada sebab yang kukuh untuk datang ke Turki iaitu mengkaji tentang Imam Birgivi. Dengan itu saya mendapat restu isteri untuk hadir ke Turki.
“Sepuluh tahun saya berdoa, Fatih” saya menjawab.
Sehingga ke detik ini, saya masih rasa seperti bermimpi apabila berpeluang datang semula ke Turki. 10 tahun tidak menjejakkan kaki ke sini, ia memang sudah saya jangka. Sebab itulah apabila kami sekeluarga mengambil keputusan untuk kembali ke tanah air selepas bertahun-tahun tinggal di Ireland, saya berusaha membawa isteri dan anak ke Istanbul. Lawatan pada musim sejuk 2003 itu, adalah lawatan penutup untuk siri ziarah ke Turki semenjak kali pertama menjejakkan kaki ke sini pada tahun 1995.
Segala pengalaman, pemerhatian, kenangan dan seribu satu kisah saya catatkan di dalam travelog Secangkir Teh Pengubat Letih.
“Kita masyhur di Malaysia, Hamzah!” kata Fatih.
“Banyakkah buku ini terjual di Malaysia?” tanya Hamzah.
“Alhamdulillah banyak juga. Dan tempoh hari, semasa saya berjalan di kawasan berhampiran Sultanahmet, ada rakyat Malaysia menegur. Mereka datang ke Turki kerana membaca buku Secangkir Teh Pengubat Letih ini. Dan mereka tidak menyangka bertemu saya di Turki” saya memberitahu.
“Apakah kekuatan yang ditekankan dalam buku ini?” Hamzah bertanya.
“Hmm… jika mahu dirumuskan, mungkin buku ini menceritakan tentang Turki, apa yang tidak diceritakan oleh orang luar yang datang ke Turki hanya sebagai pelancong. Tentang adat, tentang kebiasaan, tentang ukhuwwah, tentang kita. Contohnya, semasa kita makan di Gaye Vakfı, saya memerhatikan cara kalian makan. Mengutip serpihan roti yang jatuh ke lapik semasa ia dipatahkan, adalah sesuatu yang unik bagi saya. Ia adalah interpretasi semasa kepada hadith Rasulullah sallallahu alayhi wa sallam yang memberitahu sahabat agar tidak membazir air semasa berwudhu’, walaupun duduk di sungai” saya menyambung cerita.
“Ya, tetapi hari ini tidak begitu lagi” Hamzah mengeluh.
“Mengapa ya?” saya bertanya.
“Hasrizal, apa yang membentuk sifat sensitif dengan mengutip butiran simit yang bertabur di meja ialah tarbiyah jemaah dan elemen tasawwuf. Generasi muda sekarang pandai. Mereka mampu membaca sendiri. Tetapi tanpa tarbiyah jemaah, benda yang mereka tahu hanya menjadikan mereka pandai berhujah. Tetapi mereka akan minum dengan cawan tangan kiri, pakai baju tidak dahulukan tangan kanan, tidak hormat kepada orang tua… Islam mereka hanya pada kepetahan berhujah. Jika kuat sikit, mereka simpan janggut dan berpakaian tertentu. Akhlaq, bukan akhlaq Islam. Tiada jemaah, tiada latihan, membid’ahkan tarekat hingga membuang tasawwuf” jelas Fatih.
Kata-kata Fatih itu sangat mendalam.
“Mungkin kalian tidak sedar betapa uniknya keadaan di Turki, hingga apa yang sepatutnya dinikmati daripada amalan Tasawwuf malah bertarekat, dapat dinikmati dengan baik di sini. Tetapi tidak di Malaysia” saya memandang ke tingkap.
Maltepe yang berbukit bukau, sibuk dengan kenderaan yang bertali arus.
“Bagaimana itu?” tanya Hamzah.
Jika ini merupakan implikasi sekularisme, maka implikasi yang ini menarik untuk difikirkan.
“Siapa pemain politik Islam di Turki? Agamawan, anak didik agamawan, Sheikh atau bagaimana?” saya melontarkan persoalan.
Di Turki, pemain utama politik dari era Adnan Menderes ke Necmettin Erbakan, Turgut Ozal hingga ke Recep Tayyib Erdogan, hampir tiada yang merupakan seorang ulama’, walaupun insan seperti Erbakan dan Erdoğan pada latar belakangnya di Sekolah Imam Hatip melayakkan dirinya untuk digelar ‘ustaz’ seandainya beliau di Malaysia.
Apa yang berlaku ialah, alim ulama, tuan guru, para masyaikh memegang agenda Tarbiyah. Mereka memimpin jemaah-jemaah Tarbiyah, khususnya yang berorientasikan tasawwuf, tanpa semestinya sebagai sebuah tarekat. Namun ulama’ ini menggalakkan anak muridnya menyertai politik dengan kualiti rujukan akhlaq peribadi yang kukuh dan tinggi.
Antaranya ialah SHEİKH MEHMET ZAHİD KOTKU yang merupakan murabbi kepada Necmettin Erbakan, dan Recep Tayyib Erdoğan. Tarbiyah dilakukan oleh Sheikh M Zahid Kotku, namun yang terjun ke politik adalah Erbakan dan Erdoğan. Lalu mereka berdua lebih bebas dinilai sebagai ahli politik.
Umat Islam di Turki tidak dibebankan dengan kekeliruan yang mungkin boleh terjadi jika Sheikh M Zahid Kotku sendiri bertanding dan menggerakkan politik Republik, sebagaimana keresahan berkaitan dengan memposisikan Kepimpinan Ulama dalam politik Malaysia yang rencam.
“Dan untuk Fatih Kayacan Datuk Bandar Bolvadin, murabbi beliau adalah Prof Dr Cevat Akşit” gurau Hamzah.
Alhamdulillah saya telah diberi peluang oleh Allah untuk hadir ke usrah yang dikendalikan oleh Prof Dr Cevat Akşit di rumah beliau, kelmarin. Biar pun tidak dapat memahami kebanyakan diskusi, saya memberi tumpuan kepada cara beliau menyantuni kami. Sheikh menceritakan tentang isi kandungan buku warisan keturunannya yang berusia 300 tahun. Buku itu (manuskrip) adalah di dalam bahasa Arab. Saya dapat membacanya dengan baik kerana tulisannya kemas. Semoga Allah memelihara kesihatan Sheikh yang juga mensyarahkan pemikiran Mehmed Birgivi, tokoh yang saya kaji.
Adakalanya kerja mengkaji seorang tokoh, susah untuk dinampakkan signifikasinya. Tetapi hanya dengan usaha sebegini, sebuah buku tidak mati di dalam simpanan. Sebaliknya diberi nafas baru untuk dibaca oleh generasi yang seterusnya
Prof Dr Cevat Akşit sudah menjadi murabbi kepada Fatih dan rakan-rakan kami semenjak di Gaye Vakfı lagi.
“Ayuh, kita jamah Nugapeşte Franboğazlı ini. Hidangan istimewa, hanya di Nuga” Hamzah mengajak.
“Apa yang menjadikan hidangan Nuga istimewa berbanding tempat lain?” saya bertanya sambil menjamah manisan yang sangat enak itu.
“Kalau coklat, lemak coklat, minyak coklat, semuanya kami buat sendiri. Begitu juga dengan keju dan minyak zaitun, semuanya dibuat sendiri. Biar pun kos penghasilannya agak tinggi dan margin keuntungan kecil sedikit berbanding lain, tetapi jika kita buat kuih yang Allah suka, pasti berkat dan membahagiakan. Semenjak 1969 lagi” kata Hamzah.
“Apa yang kamu cakap ni?” Fatih geram kerana Hamzah bercakap di dalam bahasa Inggeris.
Setelah saya terjemahkan ke bahasa Arab, Fatih segera menyambutnya dengan berkata, “kuih yang Allah suka, ialah kuih yang dibuat secara itqan!”
Buat apa pun, buatlah sebaik mungkin.
“Malaysia berhak untuk menikmati manisan sebaik ini!” saya berkata.
“Inshaallah. Tunggu Hasrizal, saya dan Fatih, mungkin Bayram juga, kami akan datang ke Malaysia! Sungguh” tegas Hamzah.
Hati saya berbunga-bunga. Gembira. Mengharapkan ia menjadi nyata.
Walaupun ada gelisah di hati, jika selama ini mereka melayan saya dengan begitu sempurna setiap kali berkunjung ke Turki, mampukah saya melakukan perkara yang sama jika mereka ke Malaysia nanti?
Saya tinggalkan persoalan itu, kerana mahu menikmati persaudaraan ini, bersama nikmat Nugapeşte Franboğazlı yang tiada tolok bandingnya ini.
Previous Kembali ke Istanbul: Dilema Sebuah Persimpangan Diri
Next Pelajar ‘Radikal’ Penulis Buku Cinta?
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved